stanford-oval/wikipedia huggingface dataset:
Grace Kelly
Merkitys ja perintö

Elo­kuva­uransa lyhyydestä huolimatta Grace Kellyä pidetään nykyään yhtenä Hollywoodin historian merkittävimmistä elo­kuva­tähdistä. Esimerkiksi vuonna 1999 American Film Institute valitsi hänet 20. vuosisadan 13. suurimmaksi elokuvatähdeksi.
Pian Kellyn kuoleman jälkeen julkaistiin televisioelokuva Grace Kelly – ruhtinattaren tarina, jossa pääosaa esitti Cheryl Ladd. Vuonna 2014 sai puolestaan ensi-iltansa elämä­kerta­elokuva Grace of Monaco pääosassa Nicole Kidman.
Monacon ruhtinas Albert II osti 2016 Kellyn kotitalon ja restauroi sen valokuvien perusteella siihen kuntoon, missä se oli Kellyjen siellä asuessa. Talossa on tarkoitus järjestää muun muassa Princess Grace Foundation-USA -säätiön tapahtumia. Ruhtinas Rainier III perusti 1983 Kellyn nimeä kantavan säätiön, jonka tarkoitus on kunnioittaa ruhtinattaren muistoa. Säätiö muun muassa jakaa Princess Grace -palkintoja nuorille taiteen tekijöille.
Yhdys­valtalainen pop-taiteilija Andy Warhol teki vuonna 1984 Grace Kellyn muoto­kuvan silkkipainotyönä Philadelphiassa sijaitsevaa Nykytaiteen instituuttia varten. Warhol käytti teoksessaan pohjana 14 tuntia -elokuvasta otettua still-kuvaa. Muotokuvasta otettiin 225 kopiota sekä 20 taiteilijan vedosta. Myös muut pop-taiteilijat ovat hyödyntäneet Kellyn hahmoa, kuten James Gill profiili­muoto­kuvassaan.
Yhdysvaltain Kansallisessa muotokuvagalleriassa on puolestaan Kees Verkaden tekemä rintakuva, jonka sinne lahjoitti Monacon ruhtinas Rainier. Kellystä on julkaistu myös monia postimerkkejä. Hän oli 1993 aiheena Yhdysvaltain ja Monacon yhteisissä postimerkeissä, ja Monacossa julkaistiin kolmen postimerkin sarja 2019 Kellyn syntymän 90-vuotispäivän kunniaksi.
Valikoitu filmografia > Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1951 | 14 tuntia | Fourteen Hours | Louise Ann Fuller |
| 1952 | Sheriffi | High Noon | Amy Fowler Kane |
| 1953 | Mogambo | Mogambo | Linda Nordley |
| 1954 | Täydellinen rikos | Dial M for Murder | Margot Mary Wendice |
| 1954 | Takaikkuna | Rear Window | Lisa Carol Fremont |
| 1954 | Toko-Rin sillat | The Bridges at Toko-Ri | Nancy Brubaker |
| 1954 | Mies, jonka minulle annoit | The Country Girl | Georgie Elgin |
| 1954 | Vihreä tuli | Green Fire | Catherine Knowland |
| 1955 | Varkaitten paratiisi | To Catch a Thief | Frances Stevens |
| 1956 | Joutsen | The Swan | prinsessa Alexandra |
| 1956 | Skandaalihäät | High Society | Tracy Lord |
Valikoitu filmografia > Valikoidut televisioroolit

| Vuosi | Alkuperäinen nimi | Rooli | Tuotanto |
| --- | --- | --- | --- |
| 1950 | Bethel Merriday | Bethel Merriday | Philco Television Playhouse |
| 1950 | The Rockingham Tea Set | hoitajatar Sara Mappin | Studio One |
| 1951 | A Kiss for Mr. Lincoln | rouva Delight Kennitt | Nash Airflyte Theatre |
| 1951 | Berkeley Square | Helen Pettigrew | The Prudential Family Playhouse |
| 1952 | The Big Build Up | Claire Conroy | Hallmark Television Playhouse |
| 1952 | The Kill | Freda Clark | Studio One |
| 1952 | Don Quijote | Dulcinea | CBS Television Workshop |
| 1952 | Rich Boy | Paula Legendre | Philco Television Playhouse |
| 1953 | The Way of an Eagle | Lucy Bakewell Audubon | Philco Television Playhouse |
Kaikkiaan Grace Kelly näytteli 36:ssa televisionäytelmässä.
Kunnianosoituksia

Pyhän Kaarlen ritarikunta (Monaco, 1956)
Hyväntekijän ritarikunta (Kreikka)
Italian solidaarisuuden tähden ritarikunnan (Italia)
Pyhän Haudan ritarikunta (Vatikaani)
Pro Merito Melitensi -ritarikunta (Maltan ritarikunta)
Rubén Daríon ritarikunta (Nicaragua)
Aiheesta muualla

Wikimedia Commonsissa on kuvia tai muita tiedostoja aiheesta .
Grace Kelly Online (englanniksi)
Grace Kelly NNDB:ssä (englanniksi)
Princess Grace Foundation-USA (säätiön kotisivut) (englanniksi)
Grace Kellyn kotitalo East Fallsissa.
Kelly Sheriffissä (1952).
Kelly Mogambossa (1953).
Grace Kelly Edith Headin Takaikkunaa varten suunnitelemassa valkomustassa juhlapuvussa. Kellyn roolihahmo työskenteli elokuvassa muotialalla, ja hänen oli tarkoitus tehdä puvussa näyttävä sisääntulo.
Tuore Oscar-voittaja Grace Kelly ja William Holden vuoden 1955 Oscar-gaalassa.
Kelly Varkaitten paratiisissa (1955).
Grace Kelly ja Louis Armstrong Skandaalihäiden kuvauksissa.
Monacon ruhtinatar Grace ja ruhtinas Rainier saapumassa Valkoiseen taloon vuonna 1961.
Ruhtinatar Grace vuonna 1972.
Kelly ja Oleg Cassini vuonna 1954.
Grace Kelly ja Rainier lastensa kanssa: Caroline seisoo vasemmalla, Albert oikealla ja Stéphanie on Gracen sylissä.
Grace Kellyn hauta Monacon katedraalissa.
Kelly-laukku
James Gill, Grace Kelly in Sun, 2013.
Windows Live Messenger

| Windows Live Messenger |
| --- | --- |
 Kuvakaappaus Windows Live Messengerin kirjautumisikkunasta.
Kehittäjä:  Microsoft
Kehityshistoria
Vakaa versio:  2011 (15.4.3555.308) / 20. maaliskuuta 2012
Tiedot
Ohjelmistotyyppi:  pikaviestintäohjelma
Alusta:  Microsoft Windows, Xbox 360, Windows Mobile ja S60 Symbian OS 9.x:llä
Lisenssi:  omisteinen lisenssi, ilmaisohjelma
Aiheesta muualla
explore.live.com
Windows Live Messenger (aikaisemmin MSN Messenger, kutsumanimi Messenger, nettislangissa MSN tai suomalaisittain Mese) oli Microsoftin kehittämä ja julkaisema pikaviestintäohjelma. Windows Live Messengerin versiota 8.0 edeltävät versiot tunnettiin nimellä MSN Messenger. Ensimmäinen MSN Messenger julkaistiin 22. kesäkuuta 1999 ja Windows Live Messenger 13. joulukuuta 2005.
Windows Live Messengerin sisarversiota toimitettiin Windows Messenger -nimellä Windows XP/98/ME -käyttöjärjestelmien mukana. Ne perustuvat Messengerin versioihin 3 ja 4. Messenger-keskustelut voi myös tallentaa, ja tällöin ne tallentuvat lokeihin.
Windows Live Messenger 8.0:ssa ei 7.5:een verrattuna ole juuri muuta eroa kuin ulkoasu ja parannettu tiedostojen lähetys- ja vastaanotto-ominaisuudet. Uudessa versiossa pystyi jakamaan kokonaisia kansioita; aikaisemmin oli mahdollista lähettää vain erillisiä tiedostoja.
Marraskuussa 2012 Microsoft ilmoitti todennäköisesti sulkevansa Messengerin pikaviestipalvelun ja siirtävänsä toimintansa Skypeen, jonka se osti vuonna 2011. Samaan aikaan Skypen uusin versio 6 mahdollisti Messengerin ja Skype-tilien liittämisen toisiinsa. Messenger suljettiin alkuvuodesta 2013 kaikkialla maailmassa – lukuun ottamatta Kiinaa, jossa Messenger toimi 31. lokakuuta 2014 asti. Messengerin käyttäjille pakollisia päivityksiä Skypeen alettiin ajaa 8. huhtikuuta 2013.
Ominaisuudet

Tässä on lueteltu vain ohjelman olennaisimmat ominaisuudet.
Pikaviestikeskustelu
Tiedostojen lähetys ja vastaanotto
Hymiöt
Oliot
Taustakuvat keskusteluikkunaan
Äänileikkeet
Verkkokamerakuvan näyttäminen ja vastaanottaminen
Puhelut (tietokoneeseen (ilmainen) ja tavallisiin puhelimiin (maksullinen))
Videopuhelu (verkkokamerakuva ja puhe)
Ryhmäkeskustelut
Keskustelukuvakkeet
Yhteystietokortit (vaatii Windows Live Spacesin)
Käsinkirjoitus osoittimella pikaviestikeskustelussa
Pelaaminen yksin tai kahdestaan
Ryhmävideokeskustelu
Aiheesta muualla

Virallinen Windows Live Messenger -sivusto
Jared Leto

| Jared Joseph Leto |
| --- | --- |
 Jared Leto San Diegon Comic-Conissa 2016.
Henkilötiedot
Koko nimi:  Jared Joseph Leto
Syntynyt: 26. joulukuuta 1971 (ikä 52) Bossier City, Louisiana, Yhdysvallat
Ammatti:  muusikko, näyttelijä
Näyttelijä
Aktiivisena:  1992–
Merkittävät roolit:   Harry Goldfarb (Unelmien sielunmessu)  Rayon (Dallas Buyers Club)  Jokeri (Suicide Squad)  Niander Wallace (Blade Runner 2049) 
Palkinnot
 Parhaan miessivuosan Oscar  2014 Dallas Buyers Club  Parhaan miessivuosan Golden Globe  2014 Dallas Buyers Club 
Aiheesta muualla
IMDb 
Elonet
Jared Joseph Leto [ˈlɛtoʊ] (s. 26. joulukuuta 1971 Bossier City, Louisiana) on yhdysvaltalainen Oscar-palkittu näyttelijä ja muusikko. Hänet tunnetaan muun muassa 30 Seconds to Mars -yhtyeen laulajana.
Elämä

Jared Leto oli levoton nuori, joka jätti koulun kesken. Myöhemmin hän kuitenkin paransi tapansa ja opiskeli taidekouluissa maalaamista ja elokuvantekoa. Leto on tunnettu itsekriittisyydestään, julkisuuden ja seurapiirien karttamisesta, erakkoluonteestaan ja hyvästä huumorintajusta. Hänen vanhempansa erosivat Leton ollessa nuori joten hänen äitinsä Constance kasvatti hänet ja hänen vanhemman veljensä Shannonin. Heidän isänsä meni uudelleen naimisiin, mutta kuoli pian sen jälkeen.
Letolla on kaksi velipuolta sekä veli Shannon, joka soittaa rumpuja 30 Seconds to Marsissa.
Elokuvaura

Vuonna 1992 Leto muutti Los Angelesiin tullakseen näyttelijäksi. Hänen ensimmäinen suuren yleisön esiintymisensä oli vuonna 1994 televisiosarjassa Niin sanottu elämäni (My So-Called Life), jossa hän esitti Jordan Catalanoa. Sen jälkeen Leto siirtyi elokuva-alalle ja on näytellyt noin 20 elokuvassa, joista tunnetuimpia ovat Veteen piirretty viiva (1998), Urban Legend – kauhutarinoita (1998), Fight Club (1999), Amerikan psyko (2000), Unelmien sielunmessu (2000), Highway – vaarojen valtatie (2002), Panic Room (2002), Aleksanteri (2004) ja Lord of War (2005).
Vuonna 2009 Leto näytteli elokuvassa Mr. Nobody, joka sai ensi-iltansa Venetsian elokuvajuhlilla.
Vuonna 2014 hänet palkittiin parhaan miessivuosan Oscarilla ja Golden Globella elokuvasta Dallas Buyers Club.
Musiikkiura

Musiikillisen uransa Leto aloitti vuonna 1998, perustamalla yhtyeen 30 Seconds to Marsin veljensä Shannonin kanssa. 30 Seconds to Marsin musiikkityyli on lähinnä alternative rock. 30 Seconds to Mars on julkaissut neljä albumia. Esikoisalbumi 30 Seconds to Mars julkaistiin vuonna 2002, jota myytiin noin 108 000 kappaletta ja toinen albumi, A Beautiful Lie on myynyt platinaa. Kolmas albumi, This Is War julkaistiin Suomessa 4. joulukuuta 2009 ja Yhdysvalloissa 8. joulukuuta 2009. Neljäs albumi Love Lust Faith + Dreams julkaistiin toukokuussa 2013. 30 Seconds to Mars on ensimmäinen yhdysvaltalainen yhtye, joka on kuvannut musiikkivideonsa Kiinan kielletyssä kaupungissa ja Grönlannissa.
Filmografia

Cool and the Crazy (1994)
The Last of the High Kings (1996) – Frankie Griffin
Switchback – kilpajuoksu kuoleman kanssa (SwitchBack, 1997) – Lane Dixon
Prefontaine – kiitävät sekunnit (Prefontaine, 1997) – Steve Prefontaine
Rikotut lupaukset (Basil, 1998)
Urban Legend – kauhutarinoita (Urban Legend, 1998) – Paul
Veteen piirretty viiva (The Thin Red Line, 1998) – Whyte
Fight Club (1999) – Angelface
Black and White (1999)
Vuosi nuoruudestani (Girl, Interrupted, 1999) – Tobias ”Toby” Jacobs
Sunset Strip (2000) – Glen Walker
Unelmien sielunmessu (Requiem for a Dream, 2000) – Harry Goldfarb
Amerikan psyko (American Psycho, 2000) – Paul Allen
Highway – vaarojen valtatie (Highway, 2002) – Jack Hayes
Panic Room (2002) – Junior
Aleksanteri (Alexander, 2004) – Hephaistion
Lord of War (2005) – Vitaly Orlov
Lonely Hearts Killers (Lonely Hearts, 2006) – Raymond Fernandez
Chapter 27 (2007) – Mark David Chapman
Mr.  Nobody (2009) – Nemo Nobody
Dallas Buyers Club (2013) – Rayon
Suicide Squad (2016) – Jokeri
Blade Runner 2049 (2017) – Niander Wallace
The Outsider (2018) – Nick Lowell
Zack Snyder’s Justice League (2021) – Jokeri
The Little Things (2021) – Albert Sparma
House of Gucci (2021) – Paolo Gucci
Morbius (2022) – Michael Morbius
Tron: Ares (2025) – Ares
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Jared Leto Internet Movie Databasessa. (englanniksi)
Jared Leto esiintymässä 30 Seconds to Marsin konsertissa vuonna 2013.
ESP32

ESP-WROOM-32 varustettuna flash-muistilla ja USB-liittimellä
ESP32 on Shanghaissa toimivan kiinalaisen Espressif Systemsin järjestelmäpiiri/mikrokontrolleri, joka sisältää ominaisuudet langattomien Wifi- ja Bluetooth-yhteyksien toteuttamiseen.
ESP32:sta on malleja, jotka tukevat myös muita langattomia radioverkkoja, kuten ZigBee, Thread, IEEE 802.15.4/LR-WPAN tai LoRa.
ESP32-laite toteutetaan tyypillisesti moduulina, jossa mikrokontrolleri liitetään piirilevylle, johon on painettu antenni ja liitetty esim. 4 megatavua Flash-muistia ja erilaisia liittimiä ja mahdollisesti näyttö.
ESP32:n pinout-diagrammi on tärkeä komponenttien oikean kytkennän ja ohjelmoinnin kannalta. Piirin eri pinnit on suunniteltu monikäyttöisiksi, ja ne tukevat mm. digitaalisia ja analogisia tuloja, I2C, SPI, UART, PWM ja muita liitäntöjä. ESP32:n GPIO-pinnit voivat toimia eri rooleissa riippuen siitä, miten ne on määritelty. Tarkempi katsaus pinout-diagrammiin auttaa suunnittelijoita optimoimaan käytettävissä olevien resurssien hyödyntämisen.
ESP32-perheeseen kuuluu monia mikrokontrollereita, joissa suorittimena käytetään Tensilican (nykyisin osa Cadence Design Systemsia) 32-bittistä Xtensa LX6 -suoritinta kahdella suoritinytimellä ja korkeintaan 240 MHz kellotaajuudella.
ESP32:n myöhemmissä malleissa ESP32-C3, ESP32-C6 (Wi-Fi 6, Bluetooth 5, Thread/ZigBee),
ESP32-H2 (IEEE 802.15.4 LR-WPAN, Bluetooth 5)
on siirrytty käyttämään RISC-V-prosessoria.
Espressifin mikrokontrollit nousivat suosioon ESP32:n edeltäjän ESP8266:n aikoihin elokuussa 2014, kun rakentelijoille laitteita tekevä Ai-Thinker julkaisi siihen perustuvan ESP-01-moduulin. Laite mahdollisti kytkemisen langattomaan verkkoon helppoja AT-komentoja käyttäen. 
ESP8266 on hyvin samanlainen kuin ESP32 ja sisältää Tensilican prosessorin, mikrokontrollereille tyyppisiä liitinpinnejä, antennin, balunin, vastaanotto- ja lähetinsignaalivahvistimen, signaalisuodattimet ja virranhallinnan yhdellä piirilevyllä.
Tosin ESP8266 käyttää yksiytimistä suoritinta tyypillisesti 80 MHz kellotaajuudella ja tukee vanhempaa Wifi-standardia eikä Bluetoothia ja sisältää vähemmän liittimiä ja sensoreita.
Xtensa LX6 -suoritinta käyttävissä ESP32:n malleissa on 32-bittinen prosessori 4 gigatavun muistiavaruudella ja 520 kB SRAM-muistia ja 448 kB ROM-muistia ja kaksi 8 kB muistilohkoa RTC-kellon käyttöön. Lisäksi piirilevylle voi lisätä ulkoista muistia, joka voidaan mapata prosessorin muistiavaruuteen. Suorittimen ytimet on jaettu PRO_CPU ja APP_CPU-ytimiksi, joista toinen on käyttäjän ohjelmien käyttöön tarkoitettu.  Suoritin sisältää tuen mm. SPI, I2C, UART, Ledin ja moottorin ohjaus-PWM, TWAI (Twowire Automotive Interface) -väylille, sisäisen ohjauspiirin korkeintaan kahdelle Secure Digital, MultiMediaCard ja CE-ATA-muistikortille, Ethernet-tuen MAC-tasolle asti ilman fyysistä kontrolleria, AES, RSA ja SHA-salauksien kiihdytyksen, satunnaislukugeneraattorin, muistinsuojauksen, moniajon ja prosessien hallinnan. Laitteessa on erikseen ULP (ultra-low-power) -apuprosessori, jolloin pääsuorittimet voi sammuttaa virran säästämiseksi.
Sisäänrakennettu säilytystila

ESP32 sisältää seuraavan integroidun muistin:
| Muistin | koko |
| --- | --- |
SRAM: 520 Kibit
Flash-muisti: 448 Kibit
NVRAM: 16 Kibit
Ohjelmistotuki

ESP32:lle on olemassa virallinen Espressifin IoT Development Framework (ESP-IDF).
Arduino IDEen voi asentaa lisäosan, joka kääntää ESP32:lle.
Lisäksi on olemassa ohjelmistoja kuten MicroPython ja NodeMCU (aiemmin NodeLua), jotka piirille asentamalla voi ohjelmoida Python ja Lua-kielillä.
Saaranpaskantamasaari

| --- | --- |
Sijainti:  66°47.175′N, 29°07.108′E, Salla Suomi
Vesialue:  Onkamojärvi
Pinta-ala:  0,0008 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Saaranpaskantamasaari on pieni asumaton saari Sallan kunnassa Onkamojärven koillispäässä. Se sijaitsee Suomen ja Venäjän välisellä rajavyöhykkeellä alle 200 metrin päässä valtakunnanrajasta. Saaren pituus on 35 metriä ja leveys 25 metriä. Pinta-ala on noin 800 neliömetriä ja rantaviivaa on 100 metriä. Saari on tunnettu erikoisen nimensä takia.
Metsäkeskus

Suomen metsäkeskus on välillisen valtionhallinnon organisaatio, joka toimii maa- ja metsätalousministeriön alaisena. Metsäkeskuksen tehtävä on edistää kestävää metsätaloutta ja alan elinkeinoja sekä neuvoa metsänomistajia metsien ja metsäluonnon hoidossa sekä hyödyntämisessä. Metsäkeskus myös kerää ja jakaa tietoja Suomen yksityismetsistä sekä valvoo metsälainsäädännön noudattamista.
Metsävaratiedot

Suomalainen yksityinen metsänomistaja voi melko vapaasti päättää itse, miten hän käyttää omaa metsäänsä. Metsänkäyttöä ohjaa metsälaki.
Metsäkeskus tuottaa ajantasaista tietoa Suomen metsistä metsänomistajien päätöksenteon tueksi. Metsäkeskuksen metsävaratietokanta on maailman laajin. Kuviotason metsävaratietoa yksityismetsistä on tällä hetkellä 13,5 miljoonaa hehtaaria, ja se kattaa 95 prosenttia koko Suomen yksityismetsien pinta-alasta.
Uusi metsien inventointikierto alkoi keväällä 2020 ja sen myötä kartoitettavan metsän määrä kasvaa.
Metsävaratieto pitää sisällään tietoa muun muassa metsien kasvupaikoista ja puustosta, erityisen tärkeistä elinympäristöistä sekä metsien käytöstä.
Metsävaratiedot metsän laadusta ja puumäärästä voivat olla osin puutteellisia, sillä ne perustuvat laserkeilaamalla kerättyyn kaukokartoitustietoon tai vanhempaan, maastossa kerättyyn ja ajantasaistettuun metsäsuunnittelutietoon. Siksi metsänomistajan kannattaa käydä aina tarkistamassa metsänsä tiedot myös maastossa.
Oman tilan metsävaratiedot ovat metsätilojen omistajien käytettävissä maksuttoman Metsään.fi-palvelun kautta.
Metsään.fi-palvelu

Metsäkeskuksen tärkein asiointipalvelu metsänomistajille on Metsään.fi-palvelu. Metsään.fi-palvelusta löytyvät metsänomistajan metsätilan kartat, ilmakuvat sekä luontokohteet. Palvelu näyttää myös ajankohtaiset hoitotyö- ja hakkuuehdotukset.
Metsään.fi-palvelussa metsänomistaja voi hakea tukea metsänhoitoon ja tehdä metsäänsä ja metsänkäyttöönsä liittyviä ilmoituksia.
Palvelun kautta metsänomistaja voi etsiä myös oman alueensa puunostajat ja metsätöiden tekijät. Metsänomistaja voi jakaa omat metsätietonsa valitsemilleen metsäpalveluiden tarjoajille ja ottaa heihin yhteyttä.
Metsäalan toimija näkee palvelusta niiden metsänomistajien yhteystiedot, jotka ovat antaneet luvan tietojensa näyttämiseen hänelle. Hakujen ja erilaisten toimintojen avulla toimija voi löytää itselleen palvelusta uusia mahdollisia työkohteita.
Palvelun käyttö on maksutonta metsänomistajille ja metsäalan toimijoille. Palvelua voi käyttää sekä suomen- että ruotsinkielisenä.
Avoin metsätieto

Valtaosa Metsäkeskuksen keräämästä aineistosta on sähköisessä muodossa avoimesti kaikkien saatavilla metsätietolain perusteella.
Avointa metsätietoa on saatavilla kolmessa eri muodossa: karttapalveluina, paikkatietoaineistoista muodostettuina tiedostopaketteina ja rajapintoina.
Metsäkeskus.fi-verkkosivujen kautta jaettavan avoimen metsätiedon yhteydessä ei luovuteta metsänomistajien henkilö- tai yhteystietoja. Mikäli tiedon hyödyntäjä yhdistää avointa metsätietoa omistajatietoihin, on hänen huolehdittava henkilötietojen suojaa koskevien velvoitteiden noudattamisesta.
Metsäkeskukseen on mahdollista toimittaa metsätietoa, jolla Metsäkeskuksen tietoa voidaan päivittää tai täydentää.
Metsän- ja luonnonhoidon tuet

Metsäkeskus rahoittaa yksityismetsänomistajien metsän- ja luonnonhoitotöitä valtion budjettirahoituksen avulla. Rahoitus perustuu laissa säädettyihin tukimuotoihin, joista tärkein on metsätalouden määräaikaisen kannustejärjestelmän mukainen metka-tuki. Aiemmin myönnettiin kestävän metsätalouden rahoituslakiin perustuvaa kemera-tukea.
Metsien suojelua Metsäkeskus tukee Metso-ohjelman kautta myöntämällä metsätalouden ympäristötukea ja rahoittamalla luonnonhoitohankkeita. Metsien pysyvää suojelua hallinnoivat ELY-keskukset.
Metsälain valvonta

Metsäkeskuksen yksi tehtävä on valvoa Suomen metsälainsäädäntöä. Metsäkeskus tarkastaa metsänomistajien metsän- ja luonnonhoitotöiden toteutusta, metsäammattilaisten työnjälkeä metsissä ja julkisen rahoitustuen lainmukaista käyttöä. Työn perustana ovat muun muassa metsälaki, laki metsätalouden määräaikaisesta kannustejärjestelmästä (metka) ja  metsätuholaki.
Metsäkeskuksen muut palvelut

Metsäkeskus johtaa vuosittain kymmeniä ulkoisen rahoituksen hankkeita, joissa kehitetään elinkeinotoimintaa ja uusia palveluja metsä- ja puualan, metsänomistajien ja suomalaisen yhteiskunnan hyödyksi.
Metsäkeskus palvelee myös metsä- ja puualan organisaatioita neuvomalla niitä metsäelinkeinoihin liittyvissä asioissa.
Lisäksi Metsäkeskus järjestää koulutuksia metsäammattilaisille ja metsänomistajille.
Metsälain ja Suomen metsäkeskuksen historia

2024 Metsäkeskus toimii valtakunnallisesti ja erillisistä palvelualueista on luovuttu. Maakunnissa toteutetaan alueellisia metsäohjelmia. Metsäkeskuksessa työskentelee 433 henkilöä (vuonna 2024). Suomen metsäkeskuksen johtajana on vuodesta 2012 alkaen toiminut metsänhoitaja Ari Eini.
2015 Metsäkeskuksen organisaatiota uudistettiin ja muun muassa aiemmat 13 itsenäistä aluetta yhdistettiin viideksi palvelualueeksi.
2012 Otettiin käyttöön Laki Suomen metsäkeskuksesta ja uusi metsätietojärjestelmälaki. Näiden lakien myötä perustettiin Suomen metsäkeskus, joka muutettiin yhdeksi valtakunnalliseksi organisaatioksi. Metsäsuunnittelu, metsänparannustehtävät ja muu liiketoiminta siirtyivät erilliseen liiketoimintayksikköön, josta tuli  Otso metsäpalvelut . Suomen metsäkeskuksen pääkonttori perustettiin Lahteen.
1999 Käynnistyivät FFC- ja PEFC-sertifioinnit.
1998 Valmistui ensimmäinen Kansallinen metsäohjelma, joka jatkui vuoteen 2010 saakka.
1997 Vahvistettiin uusi metsälaki.
1996 Metsälautakunnista tuli maakunnan metsäkeskuksia. Kolmentoista itsenäisen metsäkeskuksen toiminta kattoi koko maan.
1993 Tuli voimaan uusi metsäverolainsäädäntö, jonka myötä alkoi puun myyntitulojen verotus.
1987 Piirimetsälautakunnat ja keskusmetsälautakuntien metsänparannuspiirit yhdistyivät metsälautakunniksi.
1968 Metsänhoitolautakunnat muuttuivat piirimetsälautakunniksi.
1964 Vahvistettiin Laki metsänviljelyn edistämisestä.
1928 Otettiin käyttöön metsän hävittämisen kieltävä yksityismetsälaki ja metsänparannuslaki. Läänin metsänhoitolautakunnat vastasivat yksityismetsätalouteen liittyvistä valvonta- ja neuvontatehtävistä.
1922 Aloitettiin ensimmäinen Suomen metsien valtakunnallinen inventointi.
1917 Perustettiin Läänin metsänhoitolautakunnat valvomaan metsälakia.
1886 Säädettiin Suomen ensimmäinen metsälaki, johon koottiin yhteen kaikki metsiä koskevat säännökset. Lain tarkoituksena oli edistää metsän luontaista uudistumista. Tämän jälkeen metsälakia ja metsälainsäädäntöä on kehitetty yhteiskunnan tarpeiden mukaisesti.
Kullervo

Akseli Gallen-Kallela: Kullervon kirous, 1899.
Kullervo on Kalevalan ja kalevalaisen kansanrunouden henkilö, jonka kohtalo on traaginen. Kullervo on kaunis mies, jolla on koreat, keltaiset hiukset.
Kullervo on Kalevala-eepoksessa Kalervo-nimisen miehen poika. Alkuperäisissä kansanrunoissa hänet kuitenkin usein kerrotaan myös Kalevanpojaksi. Kalevanpojat olivat taruston tuntemia muinaisia jättiläisiä. Lapsena Kullervo onkin väkivahva, eikä häntä saada hengiltä millään. Muusta Kalevalasta poiketen Kullervo-runon alkuperä on Inkerissä, josta sen keräsi ja toimitti Lönnrotille D. E. D. Europaeus.